שו"ת רשב"ץ (תשב"ץ)/חלק ג/קל
שאלה קל:

עוד שאלת מי שמת וצוה קודם מותו שבתו פלוני' תנשא לפלוני ובנו פלוני ישא בת פלוני אם מצוה לקיים דבריו או לאו:

תשובה:
בזה
יש לחלק שאם אמר כן כמצוה לבניו שישא פלוני לפלונית ופלוני' לפלוני מצוה לקיים דבריו אם ירצו ליירש מה שהניח להם אביהם וכופין אותן על מצוה זו.
וכן כתב הרמ"בן ז"ל בחדושיו בפ' קמא דגיטין שעל מצוה לקיים דברי המת כופין והוכיח כן מהתוספתא והירושלמי.
ואם לא אמר כמצוה אלא אמר תנו לבני כך וכך וישא בת פלוני ולבתי כך וכך תנשא לפלוני הרשות בידם לישא או שלא לישא ואם אמר ישא פלוני לפלוני' ויטול כך וכך ופלוני' לפלוני ותטול כך וכך אם לא קיימו דבריו לא יטלו כלום ויירשו האחים כל הנכסים והכי איתא בפ"ב די"ט (כ' ע"א) והביאה הרי"אף ז"ל בפ' מ' שמת ופי' הטעם לפי שזה הוא תנאי ואם לא יקיימו התנאי לא יטלו כלום ואע"פ שיש חולקים עליו על טעם זה כבר כתב הראב"ד ז"ל שאין לזוז מדבריו וכן כתב הרמב"ם ז"ל בפ' י"ב מהל' זכייה ומתנה: